《题章仰苏同年塞上吟次张少泉世叔韵》
清代·曹家达

昔年北市买长鞭，莽莽风沙病马骞。故国邱墟沦瀚海，几人冠马上淩烟。

荒城笳鼓辽阳戍，寒草牛羊敕勒川。闻道东邻据瓯脱，正需雄略试筹边。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。